რუსთავი (საფეხბურთო კლუბი)

რუსთავი (საფეხბურთო კლუბი რუსთავი) — ქართული საფეხბურთო კლუბი ქალაქ რუსთავიდან. 2025 წლის სეზონის შემდეგ გუნდი საქართველოს ჩემპიონატის ეროვნულ ლიგაში დაწინაურდა. დაარსდა 2015 წელს და არის საქართველოს საფეხბურთო ლიგების ერთ-ერთი ყველაზე ახალგაზრდა მონაწილე.

გუნდმა ორი სეზონი გაატარა უმაღლეს ლიგაში.

ისტორია
საფეხბურთო კლუბ „რუსთავის“ კლუბს არანაირი იურიდიული კავშირი არ აქვს ქალაქში არსებულ არცერთ საფეხბურთო კლუბთან ( „გორდა“, „მეტალურგი“, „ოლიმპი “). როგორც ახალი გუნდი, ის 2015 წლის 3 ივლისს დაარსდა.

„რუსთავის“ დებიუტი მეორე დივიზიონში იმავე წელს შედგა და ცხრილის შუაში გასვლით მიაღწია იქ ადგილის შეინარჩუნების მოკრძალებულ მიზანს.

მოლოდინების საწინააღმდეგოდ, 2016 წელს ისინი ფავორიტებს შორის აღმოჩნდნენ, მოახერხეს დაწინაურების ბრძოლაში გამარჯვება და მწვრთნელ ვარლამ კილასონიას ხელმძღვანელობით ლიგა მოიგეს. თუმცა, სეზონის გაზაფხული-შემოდგომის სისტემაზე გადასვლასთნ დაკავშირებით გარდამავალი პერიოდის გამო, არცერთი გუნდი არ დაწინაურებულა.

017 წელს ცუდი სტარტის მიუხედავად, კლუბმა მკვეთრად გააუმჯობესა თამაში და ათმატჩიანი მოგებათა სერიის შემდეგ პირველი ადგილი დაიკავა, და პირველ ლიგაში ავტომატურად გადავიდა.

„რუსთავმა“ რამდენიმე გამოცდილი ფეხბურთელი დაიმატა, როგორებიც არიან ნუკრი რევიშვილი, მამუკა კობახიძე და ოთარ მარცვალაძე და ეროვნულ ლიგაში პირველივე თამაშში „დინამო თბილისთან“ სამი ქულა მოიპოვა. თუმცა, სეზონის განმავლობაში შემადგენლობის ხშირმა ცვლილებამ სტაბილურ შედეგებს ვერ შეუწყო ხელი და საბოლოოდ გუნდმა მე-7 ადგილი დაიკავა.

კლუბი 2019 წლის რეგულარული სეზონის უმეტესი ნაწილის განმავლობაში იბრძოდა. საბოლოოდ, „რუსთავის“ ლიგაში დარჩენა შეეძლო თელავთან პლეი-ოფში გამარჯვების შემთხვევაში, თუმცა ორივე თამაშში დამარცხდა.

ლიგა 2-ში დაბრუნების შემდეგ, მომდევნო სეზონში „რუსთავი“ ლიგაში დაწინაურებისთვის ბრძოლაში ჩაერთო და ბოლო თამაშამდე პლეი-ოფში გასვლის შანსი არ დაუკარგავს. თუმცა, ბოლო მატჩის შედეგები არახელსაყრელი აღმოჩნდა. მიუხედავად ამისა, ამ სეზონში „რუსთავმა“ თავისი ყველაზე დიდი გამარჯვება მოიპოვა ანგარიშით 10–0.

2021 წლიდან კლუბმა ორჯერ მიიღო მონაწილეობა გასავარდნ პლეი-ოფში. თავდაპირველად, „რუსთავი“ სტუმრად გატანილი გოლების წყალობით „კოლხეთი 1913“-ს აჯობა, თუმცა მომდევნო სეზონში ორივე მატჩი „კოლხეთ ხობთან“ წააგო, რის გამოც მესამე დივიზიონში გავარდა.

2023 წლის სეზონში, „რუსთავი“ ავტომატურად დაწინაურებისთვის იბრძოდა. მიუხედავად იმისა, რომ გუნდმა პლეი-ოფში „ლოკომოტივთან“ საერთო ჯამში 7–4 დამარცხდა, საბოლოოდ, ფედერაციის მიერ შუქურას დისკვალიფიკაციის შედეგად, ისინი მეორე დივიზიონში დაბრუნდნენ.

2024 წელს „რუსთავი“ მესამე ადგილზე გავიდა, რაც გულისხმობდა დაწინაურების პლეი-ოფში მონაწილეობას, თუმცა „თელავთან“ დამარცხდა. ერთი წლის შემდეგ, გუნდმა მოახერხა ლიგა 2-ის სეზონის მოგება, მიუხედავად იმისა, რომ სეზონის შუაში ათი ქულით ჩამორჩებოდა და ექვსწლიანი არყოფნის შემდეგ უმაღლეს ლიგაში დაბრუნდა .

რუსთავი“ სამჯერ გავიდა საქართველოს თასის მეოთხედფინალში. ქვედა ლიგის გუნდის რანგში, ისინი ნახევარფინალში გასვლასთან ახლოს იყვნენ 2017 წელს „დინამო თბილისთან“ თამაშის დროს. ძირითად და დამატებით დროში უგოლო ფრედ დამთავრებული მატჩის შემდეგ, მეოთხედფინალის გამარჯვებული პენალტების სერიაში გაირკვა. იგივე სცენარი განვითარდა ორი წლის შემდეგ, როდესაც „რუსთავი“-ს თასის კამპანია „ტორპედო ქუთაისმა“ შეაჩერა.

სეზონები
ბომბარდირები
პენალტების სერიები
შემადგენლობა
მონაცემები აღებულია „ ეროვნული ლიგის“ ოფიციალური საიტიდან 2025 წლის 16 დეკემბრის მონაცემებით.

მწვრთნელები
კლუბის შტაბი
მიღწევები
პირველი ლიგა/ეროვნული ლიგა 2
ჩემპიონი (3): 2016 (თეთრი ჯგუფი), 2017, 2025
მეორეადგილოსანი (1): 2024
ლიგა 3
მესამეადგილოსანი (1): 2023

ცნობილი ფეხბურთელები
გიორგი მამარდაშვილი
ხვიჩა კვარაცხელია

სხვა გუნდები
„რუსთავის“ სათადარიგო გუნდიც ჰყავს, რომელიც რეგიონული ლიგის ჯგუფში მონაწილეობს. მათი საშინაო არენა ფოლადის სტადიონია .